3)

Muutetaan liite III seuraavasti: a) Korvataan johdannon A jakso seuraavasti: ”A. Tämän lomakkeen tarkoitus Tässä lomakkeessa määritetään, mitä tietoja siirtopyynnön esittävien osapuolten olisi sisällytettävä neuvoston asetuksen (EY) N:o 139/2004, jäljempänä ’EY:n sulautuma-asetus’) (9), 4 artiklan 4 ja 5 kohdan nojalla antamaansa perusteltuun lausuntoon käsittelypaikan siirtämiseksi ennen ilmoituksen tekemistä. On syytä kiinnittää huomiota EY:n sulautuma-asetukseen ja komission asetukseen (EY) N:o 802/2004, jäljempänä ’EY:n sulautuma-asetuksen täytäntöönpanoasetus’, jonka liitteenä tämä RS-lomake on. Nämä asetukset ja muut merkitykselliset asiakirjat ovat saatavilla komission Europa-sivustossa kilpailua käsittelevillä sivuilla. On syytä kiinnittää huomiota myös Euroopan talousalueesta tehdyn sopimuksen, jäljempänä ’ETA-sopimus’, vastaaviin määräyksiin (10). Kokemus on osoittanut edeltävän yhteydenpidon olevan erittäin arvokasta sekä osapuolten että kyseessä olevien viranomaisten kannalta määritettäessä tarvittavien tietojen tarkkaa määrää ja luonnetta. Tämän vuoksi osapuolia kehotetaan kuulemaan komissiota ja kyseistä jäsenvaltiota (kyseisiä jäsenvaltioita) tai kyseistä Efta-valtiota (kyseisiä Efta-valtioita) niiden tietojen laajuudesta ja luonteesta, joiden perusteella ne aikovat laatia perustellun lausuntonsa. b) Korvataan johdannon B jakson kolmannen kohdan viimeinen virke seuraavasti: ”Osapuolten on myös hyvä tietää, että komissio ja/tai jäsenvaltiot ja Efta-valtiot voivat harkintansa mukaan siirtää asian käsittelypaikan ilmoituksen tekemisen jälkeen korjatakseen ilmoitusta edeltävässä vaiheessa tehdyn siirtämisen, jos siirtäminen perustuu RS-lomakkeessa annettuihin virheellisiin, harhaanjohtaviin tai epätäydellisiin tietoihin.” c) Korvataan johdannon B jakson a kohdan ensimmäinen ja toinen virke seuraavasti: ”EY:n sulautuma-asetuksen 4 artiklan 4 ja 5 kohdan mukaisesti komission velvollisuutena on toimittaa perustellut lausunnot viipymättä jäsenvaltioille ja Efta-valtioille. Perustellun lausunnon arvioinnille asetettu määräaika alkaa kulua siitä päivästä, jona kyseinen jäsenvaltio tai kyseiset jäsenvaltiot taikka kyseinen Efta-valtio tai kyseiset Efta-valtiot vastaanottavat lausunnon.” d) Korvataan johdannon B jakson d kohdan viimeinen virke seuraavasti: ”Ilmoittakaa myös mahdollisuuksien mukaan, mistä komissio tai kyseinen jäsenvaltio (kyseiset jäsenvaltiot) ja kyseinen Efta-valtio (kyseiset Efta-valtiot) voisivat hankkia vaaditut tiedot, joita ette onnistunut saamaan.” e) Korvataan johdannon B jakson e kohta seuraavasti: ”e) Voitte pyytää komissiota hyväksymään perustellun lausunnon täydellisenä siitä huolimatta, että joitakin tässä lomakkeessa vaadittuja tietoja ei ole annettu, jos katsotte, että tietty tässä lomakkeessa vaadittu tieto ei ole tarpeen käsiteltäessä asiaa komissiossa tai kyseisessä jäsenvaltiossa (kyseisissä jäsenvaltioissa) tai kyseisessä Efta-valtiossa (kyseisissä Efta-valtioissa). Komissio ottaa huomioon tällaisen pyynnön edellyttäen, että esitätte riittävät perustelut sille, miksi kyseinen tieto ei ole merkityksellinen eikä tarpeen käsiteltäessä pyyntöänne asian käsittelypaikan siirtämiseksi ennen ilmoitusta. Teidän olisi esitettävä tällaiset perustelut ollessanne etukäteen yhteydessä komissioon ja kyseiseen jäsenvaltioon (kyseisiin jäsenvaltioihin) ja kyseiseen Efta-valtioon (kyseisiin Efta-valtioihin) sekä pyydettävä kirjallisesti komissiolta vapautusta näiden tietojen antamisvelvoitteesta EY:n sulautuma-asetuksen täytäntöönpanoasetuksen 4 artiklan 2 kohdan mukaisesti. Komissio voi kuulla kyseisen jäsenvaltion tai kyseisen Efta-valtion viranomaista tai viranomaisia ennen kuin se tekee päätöksen tällaisen pyynnön hyväksymisestä.” f) Korvataan johdannon D jakson toinen kohta seuraavasti: ”Jotta jäsenvaltioiden ja Efta-valtioiden viranomaisten olisi helpompi käsitellä RS-lomaketta, osapuolia kehotetaan toimittamaan komissiolle perustellusta lausunnosta käännös yhdelle tai useammalle kielelle, jota kaikki vastaanottajat ymmärtävät. Jos pyydetään käsittelyn siirtämistä yhdelle tai useammalle jäsenvaltiolle taikka yhdelle tai useammalle Efta-valtiolle, perustellun lausunnon antajia kehotetaan liittämään mukaan jäljennös pyynnöstä sen jäsenvaltion (niiden jäsenvaltioiden) ja sen Efta-valtion (niiden Efta-valtioiden) kielillä, joihin käsittelyn siirtämistä pyydetään.” g) Korvataan johdannon E jakson ensimmäinen kohta seuraavasti: ”Perustamissopimuksen 287 artiklan, EY:n sulautuma-asetuksen 17 artiklan 2 kohdan sekä ETA-sopimuksen vastaavien määräysten (11) mukaisesti komissio, jäsenvaltiot, Eftan valvontaviranomainen ja Efta-valtiot, niiden virkamiehet ja muut niiden palveluksessa olevat eivät saa ilmaista tietoja, jotka on saatu asetusta sovellettaessa ja jotka luonteensa perusteella ovat salassa pidettäviä. Tätä periaatetta on sovellettava myös ilmoituksen tekijöiden välisen tietojen luottamuksellisuuden varmistamiseksi. h) Lisätään 2 jaksoon 2.4.2 alajakso seuraavasti: ”2.4.2 Eritelkää keskittymään osallistuvien yritysten Eftan alueella kertynyt liikevaihto ja ilmoittakaa tarvittaessa Efta-valtio, jossa on kertynyt yli kaksi kolmasosaa kyseisestä liikevaihdosta.” i) Korvataan 4 jakson III jakson johdantokappale seuraavasti: ”Tässä lomakkeessa vaadittujen tietojen osalta vaikutusalaan kuuluvat markkinat muodostuvat merkityksellisistä tuotemarkkinoista ETA-alueella, yhteisössä, Efta-valtioiden alueella taikka missä tahansa jäsenvaltiossa tai Efta-valtiossa, kun” j) Korvataan 4 jakson 4.1 alajakso seuraavasti: ”4.1 Nimetkää kaikki III jaksossa tarkoitetut vaikutusalaan kuuluvat markkinat a) ETA:ssa, yhteisössä tai Eftan alueella; b) kussakin yksittäisessä jäsenvaltiossa tai Efta-valtiossa, jos pyydetään käsittelypaikan siirtämistä EY:n sulautuma-asetuksen 4 artiklan 4 kohdan nojalla; c) kussakin sellaisessa jäsenvaltiossa tai Efta-valtiossa, jonka on tämän lomakkeen 6.3.1 kohdassa ilmoitettu pystyvän tutkimaan keskittymän, jos pyydetään käsittelypaikan siirtämistä EY:n sulautuma-asetuksen 4 artiklan 5 kohdan nojalla.” k) Korvataan 5 jakson ensimmäisen kohdan johdantokappale ja a, b ja c kohta seuraavasti: ”Antakaa kaikista vaikutusalaan kuuluvista merkityksellisistä tuotemarkkinoista viimeiseltä tilivuodelta a) ETA-alueen, koko yhteisön alueen ja kaikkien Efta-valtioiden osalta; b) jos pyydetään käsittelypaikan siirtämistä EY:n sulautuma-asetuksen 4 artiklan 4 kohdan nojalla, erikseen kunkin sellaisen jäsenvaltion/Efta-valtion osalta, jossa keskittymän osapuolet harjoittavat liiketoimintaa; c) jos pyydetään käsittelypaikan siirtämistä EY:n sulautuma-asetuksen 4 artiklan 5 kohdan nojalla, erikseen kunkin sellaisen jäsenvaltion/Efta-valtion osalta, jonka on tämän lomakkeen 6.3.1 kohdassa ilmoitettu pystyvän tutkimaan keskittymän ja jossa keskittymän osapuolet harjoittavat liiketoimintaa; ja” l) Korvataan 6 jakson 6.2.1 alajakso seuraavasti: ”6.2.1 Ilmoittakaa, missä jäsenvaltiossa (jäsenvaltioissa) ja Efta-valtiossa (Efta-valtioissa) keskittymä olisi EY:n sulautuma-asetuksen 4 artiklan 4 kohdan nojalla mielestänne tutkittava ja oletteko ollut epävirallisesti yhteydessä kyseiseen jäsenvaltioon (kyseisiin jäsenvaltioihin) ja/tai kyseiseen Efta-valtioon (kyseisiin Efta-valtioihin).” m) Korvataan 6 jakson 6.2.2 alajakson kolmas kohta seuraavasti: ”Jos pyydätte koko asian siirtämistä, teidän on vahvistettava, että sen jäsenvaltion (niiden jäsenvaltioiden) ja sen Efta-valtion (niiden Efta-valtioiden) alueen ulkopuolella, joihin pyydätte käsittelyn siirtämistä, ei ole vaikutusalaan kuuluvia markkinoita.” n) Korvataan 6 jakson 6.2.3 alajakso seuraavasti: ”6.2.3 Selittäkää, millä tavoin vaikutusalaan kuuluvilla markkinoilla siinä jäsenvaltiossa (niissä jäsenvaltioissa) ja siinä Efta-valtiossa (niissä Efta-valtioissa), joihin pyydätte käsittelyn siirtämistä, on EY:n sulautuma-asetuksen 4 artiklan 4 kohdassa tarkoitetut kaikki erillisten markkinoiden tunnusmerkit.” o) Korvataan 6 jakson 6.2.5 alajakso seuraavasti: ”6.2.5 Jos yksi tai useampi jäsenvaltio ja/tai Efta-valtio saa EY:n sulautuma-asetuksen 4 artiklan 4 kohdan mukaisen käsittelypaikan siirtämisen jälkeen toimivallan asian tutkimiseen kokonaisuudessaan tai osittain, suostutteko siihen, että kyseinen jäsenvaltio (kyseiset jäsenvaltiot) ja/tai kyseinen Efta-valtio (kyseiset Efta-valtiot) voivat käyttää tämän lomakkeen sisältämiä tietoja asiaa tai sen osaa koskevassa kansallisessa menettelyssään? Vastatkaa KYLLÄ tai EI.” p) Korvataan 6 jakson 6.3.1 alajakso seuraavasti: ”6.3.1 Ilmoittakaa kunkin jäsenvaltion ja/tai Efta-valtion osalta, voidaanko keskittymä tutkia sen kansallisen kilpailulainsäädännön nojalla. Teidän on valittava yksi vaihtoehto kunkin jäsenvaltion ja/tai Efta-valtion osalta. Voidaanko keskittymä tutkia seuraavien jäsenvaltioiden ja/tai Efta-valtioiden kansallisen kilpailulainsäädännön nojalla? Antakaa vastaus kaikkien jäsenvaltioiden ja/tai Efta-valtioiden osalta. Vastatkaa vain KYLLÄ tai EI kunkin jäsenvaltion ja/tai Efta-valtion kohdalla. Jos ette jonkin jäsenvaltion ja/tai Efta-valtion kohdalla vastaa KYLLÄ tai EI, katsotaan kyseistä jäsenvaltiota ja/tai Efta-valtiota koskevan vastauksen olevan KYLLÄ. Belgia: KYLLÄ EI Bulgaria: KYLLÄ EI Tšekki: KYLLÄ EI Tanska: KYLLÄ EI Saksa: KYLLÄ EI Viro: KYLLÄ EI Irlanti: KYLLÄ EI Kreikka: KYLLÄ EI Espanja: KYLLÄ EI Ranska: KYLLÄ EI Italia: KYLLÄ EI Kypros: KYLLÄ EI Latvia: KYLLÄ EI Liettua: KYLLÄ EI Luxemburg: KYLLÄ EI Unkari: KYLLÄ EI Malta: KYLLÄ EI Alankomaat: KYLLÄ EI Itävalta: KYLLÄ EI Puola: KYLLÄ EI Portugali: KYLLÄ EI Romania: KYLLÄ EI Slovenia: KYLLÄ EI Slovakia: KYLLÄ EI Suomi: KYLLÄ EI Ruotsi: KYLLÄ EI Yhdistynyt kuningaskunta: KYLLÄ EI Islanti: KYLLÄ EI Norja: KYLLÄ EI Liechtenstein KYLLÄ EI” q) Korvataan 6 jakson 6.3.2 alajakso seuraavasti: ”6.3.2 Esittäkää kunkin jäsenvaltion ja/tai Efta-valtion osalta riittävät taloudelliset tai muut tiedot sen osoittamiseksi, täyttääkö keskittymä sovellettavassa kansallisessa lainsäädännössä vahvistetut toimivaltaperusteet.” r) Lisätään 6 jaksoon 6.3.3 alajakso seuraavasti: ”6.3.3 Esittäkää syyt siihen, miksi komission olisi tutkittava asia. Ilmoittakaa erityisesti, saattaako keskittymä vaikuttaa kilpailuun yhden jäsenvaltion ja/tai Efta-valtion alueen ulkopuolella.” s) Poistetaan 6 jakson 6.3.4 alajakso.